open-index/open-wikipedia-markdown huggingface dataset:
Pallasinkielileikko

**Pallasinkielileikko** eli **pallasinpitkäkielilepakko** (*Glossophaga soricina*) on leikkojen heimoon kuuluva lepakkolaji. Nisäkäsnimistötoimikunta on ehdottanut lajille uutta suomenkielistä nimeä *amazoninkielileikko*.

## Levinneisyys ja elinympäristö
Pallasinkielileikko esiintyy Meksikosta Argentiinaan ja Jamaikassa. Laji elää pienissä tai suurissa ryhmissä ja se viihtyy luolissa, tunneleissa ja ontoissa puissa.

## Anatomia
Pallasinkielileikko on väritykseltään ruskea. Sen ruumis on pieni, noin 4,8–6,4&nbsp;cm pitkä ja lepakon massa on noin 9&nbsp;g. Lajille on tyypillistä pitkä kapea kuono ja huomattavan pitkä nystyinen kieli, joka on ulostyönnettynä pidempi kuin lepakon pää.

## Ravinto
Pallasinkielilekon siivet soveltuvat paikallaan lentämiseen, jolloin se voi helposti syödä kukkia ojentamalla pitkän kielensä. Sille kelpaavat kaktuksien ja muiden yöllä kukkivien kukkien mesi ja siitepöly. Ne käyttävät ravinnokseen myös hedelmiä ja hyönteisiä.

## Lähteet
Incantatio maris aestuosi

***Incantatio maris aestuosi*** ("Myrskyisen meren loitsu") on virolaisen säveltäjän Veljo Tormisin vuonna 1996 säveltämä *[[a cappella]]* -kuorosävellys. Sävellys on ruotsalaisen Orphei Drängar -mieskuoron ja suomalaisen Ylioppilaskunnan laulajien tilaama muistoteos, joka kunnioittaa vuonna 1994 uponneen autolautta M/S Estonian uhreja. Teos on noin kuuden minuutin mittainen.

## Teksti

Teoksen sanoitus on peräisin Kalevalan 18. ja 42. runoista. Tekstinä käytetään Tuomo Pekkasen latinankielistä käännöstä vuodelta 1986. Teoksen tilaajakuorot asettivat tilauksen ehdoksi, ettei teksti saa olla kummankaan kuoron kotikielellä.

## Levytykset
* Ylioppilaskunnan laulajat: *Best of Ylioppilaskunnan Laulajat* (2008)
* Cantus: *There Lies the Home* (2006)

## Lähteet
Jousikvartetto nro 16 (Beethoven)

**Jousikvartetto nro 16 F-duuri** opus 135 on Ludwig van Beethovenin jousikvartetto, joka valmistui lokakuussa 1826. Teos on viimeinen Beethovenin jousikvartetoista ja samalla myös viimeisimpiä Beethovenin valmistuneita sävellyksiä. Kvarteton kantaesitti Schuppanzigh-kvartetti maaliskuussa 1828.

## Osat

#*Allegretto* 
#*Vivace* 
#*Lento assai, cantante e tranquillo* 
#*Der schwer gefaßte Entschluß: Grave, ma non troppo tratto (Muß es sein?) – Allegro (Es muß sein!) – Grave, ma non troppo tratto – Allegro*
Salix (levy-yhtiö)

**Salix Ay** on vuonna 2001 perustettu tamperelainen levy-yhtiö, joka julkaisee historiallisia äänitteitä vanhoista savikiekoista ja radionauhoista.
Yrityksen perustivat Jarmo Kantola, Timo Leppänen ja Hannu Saarinen. Salix julkaisee vanhoja äänitteitä CD-formaatissa. Yksi esimerkki on Yrjö Saarnion polkkayhtyeen tuotannosta joka on tähän asti ollut vain Yleisradion suojissa. Samoin Salix on julkaissut Yleisradion arkistosta harvinaista Onni Gideonin radionauhoituksia. Sopivien kappaleiden valinnassa käytetään hyödyksi lain mahdollisuutta julkaista yli 50 vuotta vanhaa musiikkia. Salix on saanut Esekin tukea Henry Theelin levyä varten.

## Levymerkit
* Fino 

## Lähteet

## Aiheesta muualla
* www.salix.fi
Slippin’ and Slidin’ (Coupé de Ville)

**Slippin’ and Slidin’** on suomalaisyhtye Coupé de Villen single vuodelta 1990. Nimikappale on versio Little Richardin kappaleesta. Kääntöpuolen kappale on myös yhtyeen esikoisalbumilla Checkin’ & Bowlin’, joka on julkaistu vuonna 1991.

Singlellä vierailee Polarvox Recordsin artisti Albert Järvinen, joka soittaa toisen kitarasoolon nimikappaleella. Äänitys on tehty Blue Star Studiolla vuosina 1988 ja 1990. Miksauksen tuottajana on ollut Antero Jakoila ja miksaajana Jouko Riihimaa.

Singlen on kustantanut levy-yhtiö Dojo Records ja äänittänyt ja tuottanut Coupé de Villen jäsen Micco Milkówitz Bad Luck & Trouble -yhtiöstä.

Singlen tekstitys on englanniksi.

## Kappaleet

1. Slippin’ and Slidin’ – 3:16
: (Penniman – Coupé de Ville)
: EMI Songs Scandinavia Ab © 1990 Castle Finland Oy Ltd
: Toinen soolo: Albert Järvinen

2. Goodman Blues – 3:12
: (Säv., san. & sov. Milkówitz)
: Manus 1990 Castle Finland Oy Ltd
: Toinen soolo: Micco Milkówitz

## Kokoonpano
* Micco Milkówitz – laulu, rytmikitara
* Big Papa Auvinen – soolokitara
* Aikka Hakala – rummut
* Pekka Helin – basso

Yhtyeestä on kuva singlen levykannen kääntöpuolella. Kuvan on tuottanut Kuva-Ahti.

## Kiitokset

Erityiskiitoksissa on mainittu Sonny Boy Magnusson erinomaisesta huuliharpun soitosta.

## Lähteet

* Coupé de Ville s. *Slippin' and Slidin*' (Dojo Records DOJS 1002, 1990)
Mikko Jortikka

**Mikko Jortikka** (s. 15. elokuuta 1984 Seinäjoki) on suomalainen jääkiekkoilija, joka pelaa Mestiksessä HC Keski-Uusimaan joukkueessa.

## Ura
Jortikka lähti Seinäjoelta jo nuorena Tapparan junioreihin, jossa vierähti 4 kautta. Paikka Tapparan liigamiehistössä ei kuitenkaan avautunut ja sen jälkeen hän pelasi Mestistä kuuden kauden ajan ja otteluita kertyi 255. Jortikka oli voittamassa Mestis-mestaruutta keväällä 2008 Ismo Lehkosen valmentamassa TuTossa. Kaudella 2010–2011 hän pelasi Mestiksessä Kiekko-Vantaan joukkueessa ja seuraavaksi kaudeksi hän siirtyi Ligue Magnusin IC Epinaliin.

## Lähteet
*
*
*
Arto Kotro

**Arto Kotro** (23. tammikuuta 1944 Kärkölä – 2. marraskuuta 2010 Helsinki) oli suomalainen sotahistorioitsija, yleisesikuntaeverstiluutnantti.

Kotro kirjoitti 1962 ylioppilaaksi Käpylän Yhteiskoulusta. Kadettikoulusta valmistuttuaan Kotro työskenteli Uudenmaan Jääkäripataljoonassa Santahaminassa kouluttajana ja komppanianpäällikkönä. Sotakorkeakoulun jälkeen hän työskenteli Helsingin sotilaspiirin esikunnassa operatiivisen toimiston päällikkönä, Sotakorkeakoulussa taktiikan opettajana, puolustusministeriössä toimistoesiupseerina, Pääesikunnan suunnitteluosastossa apulaisosastopäällikkönä ja Itäisen maanpuolustusalueen esikunnassa Mikkelissä osastopäällikkönä. Hän jäi reserviin 1999, minkä jälkeen hän toimi vapaaehtoistehtävissä ja oli mukana erilaisissa kirjahankkeissa kirjoittajana ja toimitussihteerinä. Hän oli pitkään kadettikunnan julkaisun Kylkiraudan toimittaja sekä keskeisesti vaikuttamassa kouluille tehdyissä multimediaprojekteissa *Veteraanien perintö* ja *Suomi kylmässä sodassa*. 

## Julkaisut
**Jääkärien elämäntyö itsenäisyyden puolesta*, [julkaisutoimikunta: Asko Kilpinen  ym., teksti: Arto Kotro. ]. Jääkäripataljoona 27:n perinneyhdistys., 1. p. 2004, 2. korj. p.  2007 
* *Pojat kansan urhokkaan*: Kaartin jääkärirykmentin perinteet sanoin ja sävelin, käsikirjoitus: Arto Kotro, Kaartin jääkärirykmentin kilta, 2003, 2. korj. p. 2004, 3. korj. p. 2010 (84 s.) 
**Suomi kylmässä sodassa* [Elektroninen aineisto], käsikirjoitus: Pekka Visuri,  multimediakäsikirjoitus: Arto Kotro, julkaisija: Kadettikunta. Otava, 2006.

## Lähteet
Raamatunhistoria oppikouluja varten

**Raamatunhistoria oppikouluja varten** on Lauri Ingmanin tekemä suomalainen oppikirja, joka ilmestyi Otavan kustantamana alun perin vuonna 1905. Kirja on senssuurin hyväksymä, Helsingissä 14. helmikuuta 1905. Ilmari Salomiehenuudistama laitos ilmestyi 1942.

Kymmenennessä painoksessa on otettu huomioon vuoden 1933 kirkolliskokouksen hyväksymä Vanhan testamentin suomennos. 
Seuraavassa painoksessa otettiin lisäksi huomioon vuonna 1938 hyväksytty Uusi testamentti.

Kahdennentoista painoksen alkusanat on laatinut Helsingissä tammikuussa 1942 painoksen uudistanut Ilmari Salomies. Painokseen tehdyt muutokset rajoittuvat lähinnä siihen, että lukujen lopussa olevat viittaukset virsiin on sovellutettu silloisen uuden virsikirjan mukaisiksi. Myöhemmissä painoksissa ei ole tapahtunut muutoksia, ja 21. muuttamaton painos on julkaistu Helsingissä vuonna 1963. Julkaisija on Kustannusosakeyhtiö Otava ja kirja on painettu yhtiön laakapainossa. Painoksessa on 212 numeroitua sivua sekä 53 nimeämättömän taiteilijan tekemää kuvaa ja neljä karttaa.

Viimeinen painos, 22. muuttamaton painos, ilmestyi 1966.

## Lähteet
* Lauri Ingman: *Raamatunhistoria oppikouluja varten*. Otava, 1963 (21. painos)

### Viitteet
Gonna Ball

**Gonna Ball** on yhdysvaltalaisen rockabilly-yhtye Stray Catsin toinen studioalbumi, jonka on julkaissut vuonna 1981 Arista Records sarjatunnuksella Stray 2. Levyn tuottajana ja äänittäjänä on yhtyeen lisäksi Hein Hoven. Levyetiketissä äänittäjäksi on kuitenkin mainittu ainoastaan Hoven.

Levy on äänitetty Air-studioilla Montserratissa. On todettu, että albumin tekoon käytettiin halpoja ja huonolaatuisia soittimia,joilla tosin saatiin soundista kohtalaisen hyvä.Levy on myöhemmin tullut yhtyeen yhdeksi  suosituimaksi levyksi fanien keskuudessa.

Yhtyeen oman tuotannon lisäksi levyllä on Johnny Burnetten tekemä kappale "Baby Blue Eyes" ja Wynonie Harrisin kappale "Wasn’t That Good".

Levykannen valokuvat on ottanut Gavin Cochrane ja kannen on suunnitellut 'Ear-More-Tone. LP-levyjä on valmistettu myös Suomessa ja tällöin kannen on painanut Helsingin Paino Oy.

Kiitoksissa on mainittu Nick, Marc ja Ollie sekä New Jerseyn Jackson Heightsissa sijaitseva Airline Diner, jonka edustalla ja sisällä levykannen valokuvat on otettu. Kuvassa näkyvät Harley Davidson -moottoripyörät kuuluvat yhtyeelle.

Yhtyeen managerina on toiminut Tony Bidgood Management, Hammer House 113-117 Wardour St., London, W1.

## Kappaleet

"Rev It Up & Go" -kappale on levyetiketissä muodossa "Rev It Up and Go" ja "Crazy Mixed-Up Kid" muodossa "Crazy Mixed Up Kid".

## Muusikot

Stray Cats:
* Brian Setzer: laulu ja kitara
* Slim Jim Phantom: rumpu ja symbaali
* Lee Rocker: kontrabasso ja laulu

Lisäksi mukana ovat:
* Ian Stewart / John Locke: kosketinsoittimet
* Lee Allen / Steve Poncar: saksofonit
* Brian McDonald: huuliharppu
* Be Bop nauhaoperaattorit: Mike S. / Jamie L. 

## Lähteet
* Stray Cats LP *Gonna Ball* (Arista Records Stray 2, 1981)
Hotspur

**Hotspur** tarkoittaa muun muassa seuraavia:

* Harry Hotspur (1364/1366–1403), Englannin kuninkaan Henrik IV:n vastaisen kapinan johtaja
* Tottenham Hotspur FC, englantilainen jalkapalloseura
;Britannian kuninkaallinen laivasto
* HMS Hotspur (1810), 36-tykkinen Apollo-luokan viidennen luokan alus
* HMS Hotspur (1828), 46-tykkinen viidennen luokan alus
* HMS Hotspur (1870), törmäyskeulalla varustettu panssarilaiva
* HMS Hotspur (H01), H-luokan hävittäjä
Minibaari

**Minibaari** on etupäässä hotellihuoneissa käytettävä pieni jääkaappi. Yleensä hotellihuoneen minibaarissa on ainakin mietoja alkoholijuomia, kuten siideriä tai olutta, sekä väkeviä alkoholijuomia ja virvoitusjuomia. Siellä voi olla myös makeisia ja pikkusuolaista sekä joissain hotelleissa myös savukkeita ja kondomeja. Asiakas merkitsee hotellihuoneessa olevaan lomakkeeseen kulutuksensa minibaarissa, ja maksaa laskun vastaanotossa poistuessaan hotellista. Nykyään on käytössä myös sellaisia minibaareja, joissa tuote rekisteröidään ostetuksi, kun se otetaan minibaarista. Tässä tapauksessa tuotteen hinta lisätään automaattisesti huoneen laskuun, eikä lomaketta kulutuksen merkintään tarvita. Ensimmäinen jääminibaari tuli 1960-luvulla, kun saksalainen yritys Siegas toi sen markkinoille.

## Lähteet
Howe

**Howe** tarkoittaa muun muassa seuraavia:

*Lord Howe, saari Australian itärannikon edustalla
;Britannian kuninkaallinen laivasto
* HMS Howe (1815), 120-tykkinen ensimmäisen luokan linjalaiva
* HMS Howe (1860), 121-tykkinen ensimmäisen luokan linjalaiva
* HMS Howe (1885), Admiral-luokan taistelulaiva
* HMS Howe (32), King George V-luokan taistelulaiva. 

## Sukunimi
*Andrew Howe (s. 1985), italialainen pituushyppääjä
*Albion P. Howe (1818–1897), Yhdysvaltain sisällissodan aikainen kenraali
*Clarence Decatur Howe (1886–1960) kanadalainen poliitikko
*Don Howe (1935–2015), englantilainen jalkapalloilija, manageri ja valmentaja
*Elias Howe (1819–1867), yhdysvaltalainen ompelukoneen keksijä 
*E. W. Howe (1853–1937), yhdysvaltalainen toimittaja ja kirjailija
*Geoffrey Howe (1926–2015), brittiläinen konservatiivipoliitikko ja ministeri
*Gordie Howe (1928–2016), kanadalainen jääkiekkoilija
*Greg Howe (s. 1963), yhdysvaltalainen  muusikko
*Irving Howe (1920–1993) yhdysvaltalainen kriitikko
*James Wong Howe (1899–1976) yhdysvaltalainen elokuvaaja
*Joseph Howe (1804–1873), novascotialainen poliitikko
*John Howe (s. 1957), kanadalainen kuvittaja
*Julia Ward Howe (1819–1910), yhdysvaltalainen runoilija ja yhteiskunta-aktvisti
*Louis McHenry Howe (1871–1936), yhdysvaltalainen toimittaja, Franklin D. Rooseveltin neuvonantaja
*Mark Howe (s. 1955), yhdysvaltalainen jääkiekkoilija

*Richard Howe (1726–1799), brittiläinen Yhdysvaltain sisällissodan aikainen amiraali 
*Samuel Gridley Howe (1801–1876), yhdysvaltalainen orjuuden vastustaja
*Steve Howe (s. 1947), englantilainen muusikko
*Syd Howe (1911–1976), kanadalainen jääkiekkoilija
*Timothy O. Howe (1816–1883), yhdysvaltalainen poliitikko
*William Howe (1729–1815) brittiläinen Yhdysvaltain sisällissodan aikainen kenraali
Nick of Time (Bonnie Raittin albumi)

**Nick of Time** on yhdysvaltalaisen laulaja-lauluntekijä ja kitaristi Bonnie Raittin studioalbumi vuodelta 1989. Sen on kustantanut Capitol Records ja tuottanut Don Was. Äänittäjänä ja miksaajana on ollut Ed Cherney.

*Helsingin Sanomien* Jukka Haurun mukaan tällä albumilla Raitt ”kääntää vanhaa blueskelkkaansa hieman funkympaan suuntaan”. Hän piti lopputulosta tasapainoisena mutta hieman vaisuna.

Musiikkikasetilla ei ole muita tietoja tuotannosta eikä levyllä esiintyvistä muusikoista.

Euroopan markkinoille musiikkikasettia (Capitol Records 264 7 91268 4) on valmistanut EMI. LP-levyn luettelotunnus on 564 7 91268 2 ja CD-levyn 064 7 91268 1.

## Kappaleet

; Sivu 1

1. Nick of Time – 3:50
:  (Bonnie Raitt)
:  Kokomo Music – ASCAP
2. Thing Called Love – 3:50
:  (John Hiatt)
:  Lillybilly Publ. (Adm. by Bug) – BMI
3. Love Letter – 4:01
:  (Bonnie Hayes)
: Monster Music / Bob-A-Lew Songs – ASCAP
4. Cry on My Shoulder – 3:42
:  (Michael Ruff)
:  Ruff Mix Music – BMI
5. Real Man – 4:27
:  (Jerry L. Williams)
:  Urge Music / Careers Music Inc – BMI
6. Nobody's Girl – 3:12
:  (Larry John McNally)
: Larry John McNally Music

; Sivu 2

1. Have a Heart – 4:46
:  (Bonnie Hayes)
: Monster Music / Bob-A-Lew Songs – ASCAP
2. Too Soon to Tell – 3:45
: (M. Reid / R. M. Bourke)
: Lodge Hall Music Inc. / Chappell & Co. / RMB Songs – ASCAP
3. I Will Not Be Denied – 4:52
:  (Jerry L. Williams)
: Urge Music / Careers Music Inc – BMI
4. I Ain’t Gonna Let You Break My Heart Again – 2:37
:  (D. Lasley / J. Lasley)
: Saint Lauringer Songs / Julie Lasley Music - ASCAP
5. The Road's My Middle Name – 3:31
:  (Bonnie Raitt)
: Kokomo Music

## Lähteet
* Bonnie Raitt MC *Nick of Time* (Capitol Records 264 7 91268 4, 1989)

### Viitteet
Lodenius

**Lodenius** on muun muassa seuraavien henkilöiden sukunimi:

* Anna-Lena Lodenius (s. 1958), ruotsalainen toimittaja ja kirjailija
* Elias Lodenius (1877–1919), *Åbo Underrättelser* -lehden päätoimittaja
* Erik Lodenius (1913–1994), suomalainen päätoimittaja ja taloustoimittaja, Elias Lodeniuksen poika 
* Hanna Svanström-Lodenius (1879–1975), suomalainen taidemaalari
* Laura Lodenius (s. 1969), Rauhanliiton toiminnanjohtaja, Peter Lodeniuksen tytär.
* Per Lodenius (s. 1966) ruotsalainen kansanedustaja
* Peter Lodenius (1942–2018), suomalainen toimittaja ja kirjailija, *Ny Tid* -lehden entinen päätoimittaja, Erik Lodeniuksen poika
Lu Yen-hsun

**Lu Yen-hsun** (s. 14. elokuuta 1983 Taipei) on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 33 marraskuussa 2010. Hän ei ole voittanut yhtään ATP-turnausta kaksinpelissä.

Grand Slam -turnauksissa Lu on päässyt parhaimmillaan puolivälieriin Wimbledonissa vuonna 2010. Turnauksen alkaessa hän oli maailmanlistan sijalla 82. Ensimmäisellä kierroksella hän voitti Horacio Zeballosin (ATP-44), toisella kierroksella Michał Przysiężnyn (ATP-94), kolmannella kierroksella Florian Mayerin (ATP-59), ja neljännellä kierroksella hän yllätti maailmanlistan sijalla seitsemän olleen Andy Roddickin viisieräisessä ottelussa lukemin 4–6, 7–6(3), 7–6(4), 6–7(5), 9–7. Puolivälierässä hän hävisi Novak Đokovićille suoraan kolmessa erässä.

Vuonna 2008 hän pääsi yllättäen Pekingin olympialaisissa kolmannelle kierrokselle asti, voitettuaan avauskierroksella kuudenneksi sijoitetun Andy Murrayn ja toisella kierroksella Agustín Callerin. Kolmannen kierroksen ottelunsa hän hävisi Jürgen Melzerille.

## Lähteet

## Aiheesta muualla
* Lu Yen-hsunin kotisivut
* Lu Yen-hsun profiili ATP:n kotisivuilla
Momo

**Momo** voi tarkoittaa seuraavia:
* Momo Hirai (s. 1996), japanilainen laulaja ja tanssija
* *[[Momo (romaani)|Momo]]*, Michael Enden fantasiaromaani
* *[[Momo (elokuva)|Momo]]*, Enden romaaniin perustuva elokuva vuodelta 1986
* momo, aasialaisperäinen ruokalaji
* Momo (1916), keisarillisen Japanin laivaston Momo-luokan hävittäjä
* Momo (1944), keisarillisen Japanin laivaston Matsu-luokan hävittäjä
* Momo, italialainen autotarvikevalmistaja
Jamaikanhedelmäleikko

**Jamaikanhedelmäleikko** (*Artibeus jamaicensis*) on leikkojen heimoon kuuluva lepakkolaji. Nisäkäsnimistötoimikunta ehdotti, että lajin suomenkieliseksi nimeksi vaihdettaisiin ”jamaikanhankko”.

## Levinneisyys
Jamaikanhedelmäleikko on levinnyt laajalle Keski- ja Etelä-Amerikassa. Lajia esiintyy mm. Meksikosta Brasiliaan.

## Anatomia
Lepakon turkki on lyhyt ja samettinen, väritykseltään se on ruskea, harmaa tai musta ja ruumiin alaosa on usein vaaleampi. Laji on kooltaan keskikokoinen; lepakon massa on 27–45 g. Jamaikanhedelmäleikon kyynärvarsi on 5–6,3&nbsp;cm ja siipien väli 34–45&nbsp;cm.

Sen siivet ovat väritykseltään mustat ja kooltaan lyhyet mutta leveät. Lajille on tyypillistä myös eteenpäin taipunut ihopoimu nenässä.

## Elintavat
Jamaikanhedelmäleikot viihtyvät luolissa, tunneleissa, rakennuksissa ja puiden koloissa. Ne elävät haaremeissa, mutta myös pariutumattomat koiraat tai naaraat saattavat muodostaa ryhmiä. Ravinnokseen laji käyttää hedelmiä, kukkia ja hyönteisiä. Ruoan etsintä tapahtuu usein pienissä ryhmissä.

Lajin luonnollisia vihollisia ovat pöllöt, käärmeet ja pikkujalohaukat.

## Lähteet
Takayuki Takabayashi

**Takayuki Takabayashi** (; s. 12. syyskuuta 1967 tai 1972 Tokio) on japanilainen entinen baseballpelaaja ja olympiamitalisti. Hän edusti seuratasolla tokiolaista Nippon Oilia. Takabayashi oli mukana maansa hopeaa voittaneessa joukkueessa Atlantan olympialaisissa 1996.

Myös Takayukin isä Tsuneo oli baseballpelaaja.

## Lähteet
Bad Oldesloe

**Bad Oldesloe** on kaupunki Schleswig-Holsteinin osavaltiossa Pohjois-Saksassa. Se on Stormarnin piirikunnan pääkaupunki ja sen asukasluku oli vuoden 2010 alussa 24&nbsp;214. Saksalainen Nobelin kirjallisuuspalkinnolla palkittu historioitsija ja tietokirjailija Theodor Mommsen kasvoi kaupungissa 1800-luvun alkupuolella.

## Ystävyyskaupungit
*  Kołobrzeg, Puola
*  Olivet, Ranska
*  Be'er Ya'akov, Israel

## Lähteet

## Aiheesta muualla

* Kaupungin viralliset kotisivut
Pyhäjoen vaakuna

**Pyhäjoen vaakuna** on Pyhäjoen kunnan tunnus. Vaakunan aihe viittaa Hanhikiven suureen siirtolohkareeseen lähellä Pyhäjoen suuta, jota venäläiset pitivät 1400-luvun lopulla Pähkinäsaaren rauhan rajamerkkinä vuodelta 1323. Kiveen on hakattuna kruunu ja risti -kuvio rajamerkiksi.

Vaakunan selitys on ”sinisessä kentässä hopeinen kultavaruksinen hanhi, jonka alapuolella kultainen kruunu ja risti alakkain.” Vaakunan on suunnitellut Olof Eriksson, ja Pyhäjoen kunnanvaltuusto hyväksyi sen kokouksessaan 18. kesäkuuta 1965. Sisäasiainministeriö vahvisti vaakunan käyttöön 22. syyskuuta samana vuonna.

## Lähteet
* 
*
Said Saif Asaad

**Said Saif Asaad** (; s. 31. toukokuuta 1979 Bulgariassa nimellä **Angel Popov**) on qatarilainen painonnostaja ja olympiamitalisti. Hän vaihtoi kansalaisuuttaan bulgarialaisesta qatarilaiseksi ennen vuoden 2000 kesäolympialaisia, joissa hän sai pronssia alle 105-kiloisten sarjasta. Asaad on voittanut samassa painoluokassa olympiapronssimitalin lisäksi kultaa MM-kisoista 2003, Aasian kisoista 2002 ja Aasian-mestaruuskilpailuista 2005.

## Lähteet
Freddie Bartholomew

**Frederick Cecil Bartholomew** (28. maaliskuuta 1924 Dublin, Irlanti &ndash; 23. tammikuuta 1992 Sarasota, Florida, Yhdysvallat) oli yhdysvaltalainen lapsinäyttelijä. Bartholomew näytteli Britanniassa pienissä elokuva- ja näyttämörooleissa, kunnes hänen huoltajanaan ollut tätinsä vei hänet Hollywoodiin. Bartholomew solmi kymmenvuotiaana studiosopimuksen Metro-Goldwyn-Mayerin kanssa.  Hänen ensimmäinen merkittävä roolinsa oli vuonna 1935 elokuvassa *[[David Copperfield (vuoden 1935 elokuva)|David Copperfield]]*. Bartholomew'n muihin elokuviin kuuluvat muun muassa *[[Pikku lordi (vuoden 1936 elokuva)|Pikku Lordi]]* (1936) ja *[[Meren urhoja]]* (1937). Suosionsa huipulla Bartholomew oli Hollywoodin toiseksi korkeapalkkaisin lapsinäyttelijä Shirley Templen jälkeen. Bartholomew’n biologiset vanhemmat yrittivät saada hänen huoltajuutensa oikeusteitse, mutta tuloksetta. 

Palveltuaan toisessa maailmansodassa Bartholomew palasi näyttelijäksi, mutta ei aikuisena saavuttanut enää entistä suosiotaan. Hän muutti 1950-luvun alussa New Yorkiin, jossa toimi mainosalalla. Bartholomew on saanut tähden Hollywood Walk of Famelle.

## Lähteet

## Aiheesta muualla

* allmovie.com: Freddie Bartholomew 
*
Ola Laiho

**Atte Ola Laiho** (11. helmikuuta 1934 Yläne – 31. lokakuuta 2025 Turku) oli suomalainen arkkitehti. Hän oli arkkitehtitoimisto Laiho, Pulkkinen & Raunion (myöhemmin LPR-arkkitehdit) perustajaosakas.

Laiho tuli ylioppilaaksi Turun Suomalaisesta Yhteiskoulusta 1953 ja valmistui arkkitehdiksi Teknillisestä korkeakoulusta 1966. Jo opiskeluaikana hän työskenteli arkkitehti Pekka Pitkäsen toimistossa Turussa, jossa hän sai merkittävän roolin toimiston merkittävimmäksi muodostuneessa työssä, Turun Pyhän Ristin kappelissa.

Vuonna 1970 Laiho perusti yhdessä Esko Miettisen, Juhani Pallasmaan ja Esa Piirosen kanssa suunnittelutoimisto G4:n, joka laati muun muassa Helsingin metron opastejärjestelmän. Voitto Eduskuntatalon laajennusosan arkkitehtikilpailussa synnytti arkkitehtitoimisto Pitkänen–Laiho–Raunion vuonna 1972.

Laihon töitä ovat muun muassa Paimion parantolan korjausten suunnittelu yhdessä Jaakko Rautasen ja Pirkko Paavola-Häggblomin kanssa, Helsingin Musiikkitalo yhdessä Marko Kivistön ja Mikko Pulkkisen kanssa, Kansalliskirjaston Fabianian ja Rotundan peruskorjaus sekä niitä yhdistävien uusien tilojen rakentaminen 1995–2001. Laiho suunnitteli useiden kirkkojen urkufasadin, muun muassa Helsingin tuomiokirkon, Lohjan Pyhän Laurin kirkon ja Turun tuomiokirkon.

## Lähteet

## Aiheesta muualla
*LPR-arkkitehdit, kotisivu
*Dorrit Gustafsson: Ola Laiho, arkkitehti Fabianian takana, *Helsingin yliopiston kirjaston tiedotuslehti, nro 3 1998*.
Titolaisuus

**Titolaisuus** oli Jugoslavian puoluejohtajaan Josip Broz Titoon yhdistetty kommunismin oppi ja haara, jonka Josif Stalinin johtama Neuvostoliitto väitti Titon kehittäneen. Neuvostoliitto pyrki saamaan Jugoslavian käskyvaltaansa 1940-luvun lopulla tässä onnistumatta, mistä seurasivat vuonna 1948 alkanut välirikko ja Neuvostoliiton esittämät syytökset vääräoppisesta titolaisuudesta. Titolaisuutta pidettiin Neuvostoliitossa omiin riveihin pesiytyneenä vastavallankumouksellisuutena, ja Titon väitettiin olevan amerikkalaisen imperialismin kätyri. Kominform kehotti myös muiden maiden kommunistisia puolueita kitkemään titolaiset riveistään.

Titolaisuuden pelko johti itäblokin maissa vuosina 1949–1953 poliittisiin vainoihin ja puhdistuksiin, joissa tuomittiin monia korkea-arvoisia kommunistijohtajia, kuten Unkarin László Rajk, Tšekkoslovakian Rudolf Slánský ja Bulgarian Traitšo Kostov.

Toisinaan titolaisuudella voidaan viitata myös Titon Jugoslaviassa todellisuudessa harjoitettuun kommunismin muotoon, joka erosi joiltain osin muista kommunistisista maista.

## Katso myös
*Stalinismi
*Gulassikommunismi
*Trotskilaisuus
*Hoxhalaisuus

## Lähteet
The Tender Land

**The Tender Land** oli Aaron Coplandin toinen ooppera. Sen tilasi säveltäjältä Rodgers and Hammerstein Society League of Composersin 30-vuotisjuhlan kunniaksi. Nuorille laulajille sävelletyn teoksen ensimmäisen näytöksen päättävä kuorokappale "The Promise of Living" esitetään usein oopperasta irrallaan. *The Tender Landin* alkuperäinen, kaksinäytöksinen versio kantaesitettiin New York City Operassa 1. huhtikuuta 1954 ja uusittu kolminäytöksinen versio vuonna 1955. Kolminäytöksinen versio on nykyisin yleisesti käytetty. Oopperan libreton kirjoitti Horace Everett eli Erik Johns.

Coplandin vanhempi ooppera, *The Second Hurricane* (1936) on jäänyt harvinaisuudeksi. *The Tender Land* on Coplandin viimeisiä kokonaan hänelle tyypillisessä lyyrisessä amerikkalaistyylissä sävellettyjä teoksia. Samaa tyyliä edustavat muiden muassa *[[Appalachian Spring]]* ja kolmas sinfonia. 

## Lähteet
Fredericksburg (Virginia)

**Fredericksburg** on kaupunki Virginian osavaltiossa Yhdysvalloissa. Sen asukasluku vuonna 2009 oli 29&nbsp;193. 

Yhdysvaltain ensimmäinen presidentti George Washington vietti lapsuutensa Fredericksburgissa.

## Kuvia kaupungista

Tiedosto:Fredericksburg City Hall 2017.jpg|Fredericksburgin kaupungintalo.
Tiedosto:Kenmore Plantation 2006.jpg|Kenmoren plantaasi.
Tiedosto:St. George's Episcopal Ch., Fredericksburg, VA IMG 4008.JPG|Episkopaalinen kirkko


## Lähteet

## Aiheesta muualla
Siikajoen vaakuna

**Siikajoen vaakuna** on Siikajoen kunnan tunnus. Vaakuna on saanut aiheensa yhdistelemällä elementtejä Siikajoen aiemmasta ja Ruukin vanhasta vaakunasta. Ruukin vanha vaakuna puolestaan perustui Paavolan ja Revonlahden vaakunoiden aiheisiin.

Vaakunan selitys on ”sinisellä kilvellä yläreunaltaan sahakoroinen ja alareunaltaan aaltokoroinen hirsi, jonka yläpuolella kolme kuusisakaraista tähteä rinnakkain ja alapuolella siika, kaikki hopeaa.” Vaakunan suunnittelijoiksi on nimetty Ruukin ja Siikajoen valtuustot, kunnanjohtajat Kaisu Tuomi ja Tommi Lepojärvi sekä Pekka Tuokila, ja uuden Siikajoen kunnanvaltuusto päätti sen vaakunaksi kokouksessaan 19. joulukuuta 2006 seuraavan vuoden alussa aloittavalle kunnalle.

Alkuperäinen Siikajoelle vahvistettu vaakuna on Olof Erikssonin suunnittelema, ja sen selitys on ”sinisessä kentässä kolme uivaa hopeasiikaa alakkain.” Vaakuna perustui vanhaan pitäjänsinettiin, ja sen aihe teki siitä puhuvan. Siikajoen kunnanvaltuusto hyväksyi sen kokouksessaan 11. syyskuuta 1954. Sisäasiainministeriö vahvisti vaakunan käyttöön 15. marraskuuta samana vuonna. Vaakuna jäi epäviralliseksi kotiseutuvaakunaksi Siikajoen ja Ruukin kuntaliitoksessa 2007.

## Lähteet
* 
* 
*
Jiří Látal

**Jiří Látal** (s. 2. helmikuuta 1967 Olomouc, Tšekkoslovakia) on entinen tšekkiläinen  jääkiekkopuolustaja. Hän pelasi NHL-joukkue Philadelphia Flyersin riveissä yhteensä 92 ottelua tehoin 12+36=48. Jäähyminuutteja Látal keräsi 24. Suurimmaksi osaksi hän pelasi Tšekkoslovakian ja Tšekin liigoissa. Látal pelasi urallaan myös Norjassa ja Suomessa.

## Ura
Látal pelasi ensimmäisen kautensa 1984–1985 Tšekkoslovakian liigan HC Sparta Prahassa 17-vuotiaana ja hän teki 28 runkosarjaottelussa tehot 2+2=4. Toronto Maple Leafs varasi hänet numerolla 106 . Látal siirtyi kaudeksi 1987–1988 HC Dukla Trenčíniin, jossa hän pelasi kaksi kautta. Elokuussa 1989 Toronto Maple Leafs kauppasi Látalin oikeudet Philadelphia Flyersiin vaihdossa seitsemännen kierroksen varausvuoroon kesälle .

Kaudeksi 1989–1990 Látal siirtyi Flyersin organisaatioon. Hän pelasi ison osan kaudesta farmijoukkue Hershey Bearsissa, AHL:ssä, jossa Látal teki 22 ottelussa tehot 10+18=28. NHL:n puolella hän teki 32 runkosarjaottelussa tehot 6+13=19. Kausi 1990–1991 jäi Látalin ainoaksi kokonaiseksi NHL:ssä. Hän teki 50 ottelussa tehot 5+21=26. Kaudella 1991–1992 Látal palasi kymmenen pelaamansa ottelun jälkeen Eurooppaan ja siirtyi loppukaudeksi Norjan Elitserienissä pelanneen Vålerenga IF:n joukkueeseen. 

Kauden 1992–1993 Látal pelasi SM-liigaa Reipas Lahden riveissä. Hän oli tehoilla 5+20=25 joukkueen tehokkain puolustaja ja puolustajien pistepörssissä Látal sijoittui yhdeksänneksi KalPan Juha Tuohimaan, JYPin Harri Laurilan ja Lukon Jarmo Kuusiston kanssa. Hänen henkilökohtaisesti hyvin sujuneesta kaudestaan huolimatta Reipas joutui keväällä 1993 liigakarsintoihin, mutta onnistui säilyttämään sarjapaikkansa. Reippaan jälkeen Látal palasi kaudeksi 1993–1994 Vålerengaan ja hän palasi sieltä kesken kauden kotimaahansa ja siirtyi HC Olomoucin joukkueeseen. Látal pelasi joukkueessa kaksi seuraavaa kautta, joista toisella kaudella 1995–1996 hän pelasi myös Vsetínská Hokejovássa.

Látal lopetti uransa HC Olomoucissa kevääseen 1996.
## Maajoukkue
Látal edusti maajoukkueurallaan Tšekkoslovakiaa. Hän pelasi yhden ottelun vuoden 1989 MM-kilpailuissa, joista tuli pronssia.

Látal pelasi myös alle 20-vuotiaiden MM-kilpailuissa vuosina 1985, 1986 ja 1987. Hän voitti niistä MM-hopeaa vuosina 1985 ja 1987. Vuoden 1987 turnauksessa Látal oli tehoilla 4+2=6 Tšekkoslovakian tehokkain puolustaja Petr Pavlasin kanssa. Hänet valittiin turnauksen tähdistökentälliseen.

Vuonna 1984 Látal voitti alle 18-vuotiaiden EM-hopeaa. Hänet valittiin turnauksen tähdistökentälliseen.
## Tilastot

## Lähteet
*
*
*
*
Petomittari

**Petomittari** (*Crocallis elinguaria*) on keskikokoinen tai kookas mittari.

Petomittarin siipien kärkiväli on 32–42&nbsp;mm. Se talvehtii munana tai pienenä toukkana. Petomittari lentää loppukesällä noin heinäkuun puolivälistä elokuun loppuun.

Lajin toukat syövät monenlaisia pensaiden ja lehtipuiden lehtiä.

## Lähteet

## Aiheesta muualla
*Petomittari (''Crocallis elinguaria'')
*Encyclopedia of Life: Crocallis elinguaria
Harmaafiivi

**Harmaafiivi** (*Sayornis phoebe*) on Pohjois-Amerikassa pesivä tyranneihin kuuluva varpuslintu. Sen selkä ja siivet ovat ruskehtavan harmaita ja vatsa harmahtavan valkoinen. Lajia tavataan erityisesti vesistöjen lähellä olevissa metsissä, ja se on muuttolintu, joka talvehtii Yhdysvaltain luoteisosissa ja Meksikossa. Se syö pääasiassa lentäviä hyönteisiä. Laji on yksiavioinen ja munii 2–6 munaa.

## Koko ja ulkonäkö
Kooltaan harmaafiivi on 12&ndash;16&nbsp;cm. Selästään ja siivistään harmaafiivi on ruskehtavan harmaa ja pää on hieman muuta yläruumista tummempi. Koiras on yleensä hieman naarasta kookkaampi ja väriltään tummempi. Linnun vatsa on väriltään harmahtavan valkoinen. Nuorilla harmaafiiveillä on siivissä aikuisia selkeämmät valkoiset siipijuovat ja vatsassa keltaista väriä.

## Levinneisyys ja elinympäristö
Pesivänä harmaafiiviä tavataan Kanadan pohjois- ja keskiosista etelään Yhdysvaltojen itärannikoiden osavaltioihin. Laji talvehtii Yhdysvaltain luoteisosissa ja Meksikossa. Yhdysvalloissa muuttavat linnut lähtevät talvehtimisalueilleen lokakuussa ja saapuvat maaliskuussa. Linnun elinympäristöä ovat lehtimetsät ja metsien reunamaat. Erityisesti harmaafiiviä tavataan vesialueiden läheisyydessä kasvavista metsistä.

## Elintavat
Harmaafiivit liikkuvat yleensä yksinään. Laji syö pääasiassa lentäviä hyönteisiä, kuten mehiläisiä, ampiaisia ja kärpäsiä, joita se pyydystää ilmasta. Aktiivisimmillaan se hankkii ravintonsa aamuisin. Talvikaudella sen ravinnosta viidesosaa koostuu sumakkien, myrkkymuratin, mistelin ja suomyrttikasvien marjoista.

Harmaafiivit ovat yksiavioisia ja pesimäkaudella samalla parilla voi olla kaksi pesintää. Koiras esittelee naaraille mahdollisia pesäpaikkoja, jonka naaras sitten valitsee. Usein linnut käyttävät samaa pesää useampina vuosina peräkkäin. Naaras rakentaa pesän mudasta, sammalista ja heinistä usein rakennuksiin tai siltoihin. Naaras munii yleensä kahdesta kuuteen valkoista munaa, joissa voi olla punaruskeita pilkkuja. Naaras hautoo munia hieman yli kaksi viikkoa, ja myös koiras osallistuu poikasten ruokintaan. Lehmäturpiaalit munivat usein oman munansa harmaafiivien pesään.

## Lähteet
Borvo

**Borvo** (myös **Bormo** tai **Bormanus**) oli kelttien parantajajumala, jota palvottiin laajalti Galliassa ja luoteis-Espanjan Galiciassa. Hänen nimensä liittyy lähteiden kuplivaan veteen. Useat paikat on nimetty Borvon mukaan, kuten esimerkiksi Bourbonne-les-Bains ja Bourbonne-Lancy.

## Lähteet
*Miranda J. Green: Dictionary of Celtic Myth and Legend. Thames & Hudson 1997. 

### Viitteet
Mika Halmetniemi

**Mika Halmetniemi** (s. 10. helmikuuta 1968 Lahti) on jalkapallovalmentaja ja entinen jalkapalloilija. Hän toimi 2016 Kakkosessa pelaavan FC Lahti Akatemian päävalmentajana ja kaudella 2017 valmennusura jatkui Lappee JK:n peräsimessä ja vuodesta 2018 Kuusysin valmentajana. Nykyisin (2026) Halmetniemi valmentaa Kouvolan KJP:n riveissä. 

Aikaisemmin urallaan Halmetniemi on toiminut FC Lahden apuvalmentajana ja valmentanut Porin Palloilijoita sekä Lohjan Palloa. Hän pelasi urallaan 89 liigaottelua ja teki yksitoista maalia.

Kaudella 2023 Halmetniemi valmentaa Kouvolassa KJP:n poikajoukkueita.

## Lähteet
Václav Ježek

**Václav Ježek** (1. lokakuuta 1923 – 27. elokuuta 1995) oli tšekkiläinen jalkapallovalmentaja. Hän luotsasi Tšekkoslovakian Euroopan mestariksi 1976.

## Ura

Ježek aloitti menestyksekkään valmennusuransa AC Sparta Prahassa 1964. Hänen johdollaan Sparta palasi mestaruuskantaan 10 vuoden tauon jälkeen keväällä 1965 ja uusi mestaruutensa 1967. Viiden vuoden jälkeen Ježek jätti Spartan ja siirtyi alankomaalaisen ADO Den Haagin peräsimeen. Ježekin johdolla seura eteni KNVB Cupin finaaliin 1972 ja Eredivisiessä pronssille.

Alankomaista Ježek palasi kotimaahansa 1972, jolloin hän aloitti Tšekkoslovakian maajoukkueen peräsimessä. Hän toteutti nuorennusleikkauksen ja luotsasi uudistuneen Tšekkoslovakian komeasti Euroopan-mestariksi 1976. Loppuottelussa kaatui Saksa rangaistuspotkukilpailun jälkeen. Kunnia oli lyhytaikaista, kun Tšekkoslovakia jäi rannalle MM-kisoista 1978, ja Ježek joutui jättämään tehtävänsä.

Maajoukkuepestinsä jälkeen Ježek palasi jälleen Alankomaihin, missä toimi tällä kertaa Feyenoord Rotterdamin päävalmentajana. Parhaimmillaan Feyenoord sijoittui hänen alaisuudessa hopealle kaudella 1978–1979. Kolmen Feyenoord-kauden jälkeen Ježek palasi Sparta Prahan valmentajaksi ja palautti seuran 17 vuoden tauon jälkeen mestariksi kaudella 1983–1984. Kausi huipentui cupin voiton jälkeen ensimmäiseen tuplamestaruuteen 40 vuoteen. Menestyskauden jälkeen Ježek siirtyi sveitsiläisen FC Zürichin päävalmentajaksi.

Sveitsissä Ježek vietti kaksi kautta palaten 1986 jälleen Sparta Prahaan. Jälleen tuli menestystä, kun Sparta juhli kahta peräkkäistä mestaruusta, joista jälkimmäinen toi tuplan. Hän palasi Spartaan vielä kerran kaudeksi 1990–1991 ja kruunasi uransa seurassa kuudenteen mestaruuteensa.

Vuonna 1993 Ježekistä tuli Tšekkoslovakian hajoamisen jälkeen syntyneen lyhytikäisen *Tšekkien ja slovakkien edustus* -joukkueen päävalmentaja. Hän valmensi maajoukkuetta vuoden 1994 MM-kisojen karsinnoissa, joihin hänen pitkä uransa päättyi.

Ježek kuoli sydänkohtaukseen 71-vuotiaana Prahassa 27. elokuuta 1995.

## Meriitit

* Tšekkoslovakian mestaruus (6): 1965, 1967, 1984, 1987, 1988, 1991
* Tšekkoslovakian cup (2): 1984, 1988
* Euroopan mestaruus: 1976
* Tšekkoslovakian vuoden valmentaja (2): 1987, 1988
Noidan oppipoika (Dukas)

**Noidan oppipoika** () on Paul Dukasin säveltämä orkesterischerzo (sinfoninen runo), joka perustuu J. W. von Goethen balladiin ”Noidan oppipoika”. *Noidan oppipoika* sai kantaesityksensä 19. toukokuuta 1897 säveltäjän johdolla Société Nationale de Musiquen konsertissa Pariisissa, ja siitä on tullut Dukasin suosituin teos.

Dukas on liittänyt Goethen balladin teoksensa partituuriin selittäväksi tekstiksi. Noidan oppipoika on oppinut muun muassa tämän käyttämän taikasanan, jolla luuta voidaan muuttaa eläväksi olennoksi. Mestarin poissa ollessa oppipoika päättää kokeilla taikasanan vaikutusta ja komentaa luudan kantamaan kaivolta vettä, ja luuta tottelee konemaisesti. Kun oppilas kyllästyy tähän leikkiin, hän yrittää muuttaa vedenkantajan takaisin luudaksi, mutta ei muistakaan tähän tarvittavaa taikasanaa. Luuta jatkaa veden kantamista, kunnes huone aivan lainehtii, ja oppilas on jo epätoivoissaan. Onneksi noita itse palaa kotiin ja lausuu taikasanan, luuta muuttuu hengettömäksi ja teos päättyy yhtä salaperäisesti kuin se alkoikin.

Dukasin sinfoninen runo kuvailee runon tapahtumia värikkäästi ja eloisasti. Oppipojan hätäännys käy musiikista selvästi ilmi. Teos on sävelletty suurelle orkesterille ja soitinnettu taitavasti. Walt Disney käytti teosta vuonna 1940 piirroselokuvassa *[[Fantasia (elokuva)|Fantasia]]*, jossa sävellyksen esittävät Leopold Stokowski ja sinfoniaorkesteri ja oppipojan roolissa nähdään Mikki Hiiri. Kyseessä oli eräs musiikinhistorian ensimmäisistä monikanavaäänityksistä. Jakso sisältyy myös elokuvaan *[[Fantasia 2000]]*.

## Lähteet

## Aiheesta muualla
* Teoksen partituuri (Petrucci Music Library)
Selänpään Jäykät

**Selänpään Jäykät ry** on vuonna 1914 perustettu voimistelu- ja yleisurheiluseura Selänpään kylästä Kouvolasta. 

Seuran kuuluisimpia jäseniä on kestävyysjuoksija Eino Rastas, joka voitti Kalevan Kisoissa 5 000 metrin ja 10 000 metrin juoksun SM-kultaa vuonna 1922 ja 10 000 metrin juoksun SM-kultaa vuonna 1917. Kesäolympialaisissa 1920 Antwerpenissa ja 1924 Pariisissa Rastas oli mukana voittamassa Suomelle joukkuekultaa .

## Lähteet

## Aiheesta muualla

* Selänpään Jäykät Valkealan kylät -verkkosivustolla
Sam Ricketts

**Sam Ricketts** (s. 11. lokakuuta 1981 Aylesbury, Englanti) on walesilainen jalkapallopuolustaja, joka edusti urallaan muun muassa Englannin liigassa pelanneita Swansea Cityä, Hull Cityä, Bolton Wanderersia, Wolverhampton Wanderersia ja Coventry Cityä.

Ricketts pelasi Walesin maajoukkueessa 52 maaottelua vuosina 2005–2014. Maaottelumaaleja hän ei tehnyt.

## Lähteet
Yleisurheilun maailmanmestaruuskilpailut 2015

**Yleisurheilun maailmanmestaruuskilpailut 2015** järjestettiin Pekingissä, Kiinassa 22.–30. elokuuta 2015. Kilpailut olivat järjestyksessään 15. ulkoradan kisat. Kisa-areena oli Pekingin kansallinen stadion.

Peking jäi ainoaksi järjestäjähakijaksi, kun Lontoo veti hakemuksensa pois.

## Aikataulu

## Tulokset
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Katso myös
* Suomi yleisurheilun maailmanmestaruuskilpailuissa 2015

## Lähteet
* Tulokset 
* Mitalitaulukko 

### Viitteet

## Aiheesta muualla
* Yle Urheilu: Yleisurheilun MM 2015 
* Yle Areena - Puhe:  Yleisurheilun MM 2015

* Viralliset kisasivut
Suonenjoen vaakuna

**Suonenjoen vaakuna** on Suonenjoen kaupungin tunnus. Vaakunan mansikanlehti viittaa puutarhanhoitoon ja rengas yhteenkuuluvuuteen.

Vaakunan selitys on ”mustassa kentässä renkaan ympäröimä mansikanlehti, molemmat kultaa.” Vaakunan on suunnitellut Gustaf von Numers, ja Suonenjoen kunnanvaltuusto hyväksyi sen kokouksessaan 26. lokakuuta 1963. Sisäasiainministeriö vahvisti vaakunan käyttöön 2. tammikuuta 1964.

## Lähteet
* 
*
Ciaran Clark

**Ciaran Clark** (s. 26. syyskuuta 1989) on englantilainen jalkapalloilija, jolla on irlantilaiset sukujuuret. Hän pelasi Aston Villassa vuosina 2009–2016 keskuspuolustajana, mutta Villan valmentaja Gérard Houllier käytti häntä myös keskikenttäpelaajana. Vuonna 2016 Clark siirtyi Newcastle Unitediin. Kauden 2022–2023 hän pelasi lainasopimuksella mestaruussarjan Sheffield Unitedissa, minkä jälkeen hänen sopimuksensa Newcastlen kanssa päättyi. Hän solmi lokakuussa 2023 sopimuksen mestaruussarjassa pelaavan Stoke Cityn kanssa.

## Ura

### Aston Villa
Vaikka Clark syntyi Lontoossa, hän liittyi Aston Villan nuorisoakatemiaan ja oli akatemian alle 18-vuotiaiden joukkueen kapteeni kaudella 2007–2008. Hänelle annettiin pelinumero kaudella 2008–2009 ja istui penkillä CSKA Moskovaa vastaan, muttei päässyt pelaamaan. 

Clarkin seuraava esiintyminen Villan edustusjoukkueen paidassa oli Brighton and Hove Albionia vastaan kaudella 2009–2010. 

Hän aloitti kaksi ensimmäistä peliä kaudella 2010–2011. West Ham Unitedia vastaan hän pelasi hyvin Richard Dunnen kanssa ja sitten Newcastle Unitedia vastaan. Hän myös sai aloituspaikan Gérard Houllierin ensimmäisessä pelissä Blackburn Roversia vastaan. Clark jatkoi esiintymisiään Villan loukkaantumissuman takia.

Clark pelasi Aston Villassa vuosina 2009–2018 kaikkiaan 134 valioliigaottelua, ja teki niissä seitsemän maalia.

### Newcastle
Clark siirtyi kuuden miljoonan euron siirtosummalla Newcastleen kesällä 2016. Avauskaudellaan hän pelasi 34 Mestaruussarjan ottelua ja teki kolme maalia. Newcastlen noustua keväällä 2017 Valioliigaan hän pelasi kauden 2021–2022 loppuun mennessä 80 pääsarjaottelua ja teki niissä kahdeksan maalia. Kaudella 2022–2023 hän pelasi lainasopimuksella Sheffield Unitedissa kymmenen ottelua ja teki kaksi maalia.

## Kansainvälinen ura
Clark pelasi Englannin alle 19-vuotiaissa vuoden 2008 EM-karsinnoissa viisi ottelua ja teki niissä yhden maalin. Häneltä jäi lopputurnaus väliin loukkaantumisen vuoksi. Clark nousi Englannin alle 20-vuotiaiden joukkueeseen ja hänestä tuli kapteeni. 

Aikuisissa Clark valitsi Irlannin maajoukkueen, jossa pystyy pelaamaan, koska hänen äitinsä on irlantilainen. Ensimmäisen A-maaottelunsa hän pelasi Walesia vastaan helmikuussa 2011. Ensimmäisen maaottelumaalinsa hän teki Puolaa vastaan helmikuussa 2013. Ensimmäisen arvokilpailujen karsintaottelunsa hän pelasi MM-karsinnassa Ruotsia vastaan maaliskuussa 2013. EM-kilpailuissa 2016 hän pelasi täyden ajan alkulohkon peleissä Ruotsia ja Belgiaa vastaan. Hän on pelannut kaikkiaan 36 A-maaottelua ja tehnyt kaksi maalia. Viimeksi hän on pelannut maaottelun maaliskuussa 2021.

## Lähteet
Nicole Fessel

**Nicole Fessel** (s. 19. toukokuuta 1983 Annweiler am Trifels) on uransa vuonna 2019 lopettanut saksalainen maastohiihtäjä.

Nuorten MM-kilpailuissa Fessel voitti sprintissä kultaa Sollefteåssa 2003 ja hopeaa Schonachissa 2002. Ensimmäisissä aikuisten arvokisoissaan, Oberstdorfin MM-kilpailuissa 2005 ja Torinon olympialaisissa 2006, hän ei yltänyt 30 parhaan joukkoon. Sprintissä hän oli MM-kilpailuissa viidestoista niin Sapporossa 2007, Liberecissä 2009 kuin myös Oslossa 2011. Vancouverin olympialaisissa 2010 Fessel sijoittui 17:nneksi sprintissä ja 22:nneksi 15 kilometrin yhdistelmäkilpailussa. Oslon MM-kilpailuissa 2011 hän ylsi jo kymmenen parhaan joukkoon sijoittumalla yhdistelmäkilpailussa, perinteisen hiihtotavan 30 kilometrillä ja perinteisen hiihtotavan parisprintissä seitsemänneksi sekä 4&nbsp;×&nbsp;5 kilometrin viestissä viidenneksi. Val di Fiemmen MM-kilpailuissa 2013 hän oli perinteisellä hiihtotavalla 30 kilometrin yhteislähtökilpailussa viides ja sprintissä kahdestoista sekä viestissä seitsemäs, 15 kilometrin yhdistelmäkilpailussa 22:s ja 10 kilometrin vapaan hiihtotavan kilpailussa 25:s. Sotšin olympialaisissa 2014 Fessel hiihti avausosuuden Saksan olympiapronssia saavuttaneessa viestijoukkueessa, oli neljästoista yhdistelmäkilpailussa ja 21:s 10 kilometrin perinteisen hiihtotavan kilpailussa.

Falunin MM-kilpailuissa 2015 Fessel sijoittui vapaan hiihtotavan parisprintissä Denise Herrmannin kanssa neljänneksi sekä viestissä kuudenneksi mutta jäi vapaan hiihtotavan 10 kilometrillä 46:nneksi. Lahden MM-kilpailuissa 2017 hän oli perinteisen hiihtotavan parisprintissä ja viestissä kuudes, perinteisen hiihtotavan 10 kilometrillä kuudestoista sekä vapaan hiihtotavan 30 kilometrin yhteislähtökilpailussa 21:s. Pyeongchangin olympialaisissa 2018 hän sijoittui vapaan hiihtotavan parisprintissä kymmenenneksi.

Maailmancupissa Fessel sijoittui kolmen parhaan joukkoon ensimmäisen kerran Sotšin yhdistelmäkilpailussa kaudella 2012–2013. Joulukuussa 2014 hän sijoittui toiseksi Davosin 10 kilometrin vapaan hiihtotavan kilpailussa. Lisäksi hän on sijoittunut kerran toiseksi Saksan viestijoukkueessa ja kerran toiseksi joukkuesprintissä. Maailmancupin kokonaiskilpailussa hän oli kahdeksas kaudella 2014–2015.

Fessel on siviiliammatiltaan tullivirkailija.

Fessel odottaa lasta kumppaninsa Florian Eberspacherin kanssa. Lapsen on määrä syntyä joulukuussa 2019.

## Lähteet
Christopher Samba

**Veijeany Christopher Samba** (s. 28. maaliskuuta 1984 Créteil, Ranska) on kongolainen entinen jalkapalloilija, joka edusti Englannin mestaruussarjassa pelaavaa Aston Villa FC:tä. Hänen pelipaikkansa oli keskuspuolustaja.

## Ura

Créteilissä, Ranskassa syntynyt Samba aloitti uransa FC Rouenissa, mutta tuli tunnetuksi erityisesti Englannin Valioliigassa.

* **Sedan (2002–2004):** Samba aloitti ammattilaisuransa Ranskan Ligue 2:ssa pelaavassa Sedanissa, jossa hän pelasi sekä reservi- että edustusjoukkueessa.
* **Hertha BSC (2004–2007):** Vuonna 2004 hän siirtyi Saksan Bundesliigan Hertha BSC:hen, jossa hän pelasi pääasiassa kakkosjoukkueessa, mutta sai myös kokemusta edustusjoukkueessa.
* **Blackburn Rovers (2007–2012):** Tammikuussa 2007 Samba siirtyi Englannin Valioliigan Blackburn Roversiin. Viiden vuoden aikana hän pelasi 161 ottelua ja teki 16 maalia, vakiinnuttaen paikkansa joukkueen puolustuksen avainpelaajana.
* **Anži Mahatškala (2012–2013):** Helmikuussa 2012 Samba siirtyi Venäjän Anži Mahatškalaan.
* **Queens Park Rangers (2013):** Tammikuussa 2013 Samba palasi Englantiin liittyen QPR:ään seuran ennätyssiirtosummalla.
* **Dynamo Moskova (2014–2016):** Samba jatkoi uraansa Venäjällä siirtyen Dynamo Moskovaan, jossa hän pelasi kaksi kautta.
* **Panathinaikos (2016–2017):** Lyhyen ajan Samba vietti Kreikan Panathinaikosissa.
* **Aston Villa (2017–2018):** Uran loppupuolella Samba pelasi Englannin mestaruussarjan Aston Villassa.
## Maajoukkueura

Ranskassa syntynyt Samba edusti Kongon tasavallan maajoukkuetta vuosina 2004-2013, pelaten 26 ottelua ja tehden yhden maalin.

## Lähteet
Tuomas Telkkä

**Tuomas Taneli Telkkä** (s. 20. syyskuuta 1984 Lappeenranta) on suomalainen poliitikko ja entinen Suomen ylioppilaskuntien liiton puheenjohtaja. Vuodesta 2021 Telkkä on työskennellyt tasavallan presidentin kansliassa kotimaan asioiden neuvonantajana.

Aiemmin hän on työskennellyt mm. OP Ryhmässä yhteiskuntasuhdepäällikkönä sekä pääjohtajan neuvonantajana.

Opiskeluaikanaan Telkkä oli mukana opiskelijapolitiikassa sekä omassa ylioppilaskunnassaan LTKY:ssä Lappeenrannassa sekä Suomen ylioppilaskuntien liitossa SYL:ssä sen puheenjohtajana. 

## Suomen ylioppilaskuntien liiton puheenjohtajana
Telkkä toimi vuoden 2008 Suomen ylioppilaskuntien liiton puheenjohtajana. Samana vuonna opiskelijaliikkeen vaikutustyön ansiosta puolison tulojen vaikutus opintotuen asumislisästä poistettiin. Vuoden 2008 aikana myös opintorahaa korotettiin ensimmäistä kertaa yli kymmeneen vuoteen, mikä oli opiskelijaliikkeen pitkäaikainen tavoite. Suomen ylioppilaskuntien liiton puheenjohtajana toimi ennen Telkkää Lasse Männistö ja hänen jälkeensä Jussi Rauvola. 

Ennen SYL:iä Telkkä toimi vuonna 2007 Lappeenrannan teknillisen yliopiston ylioppilaskunnan hallituksen puheenjohtajana ja vuonna 2006 hallituksen jäsenenä, vastuullaan koulutuspoliittiset ja kansainväliset asiat.

## Kunnallispolitiikka
Telkkä valittiin Lappeenrannan kaupunginvaltuustoon ensimmäisen kerran syksyllä 2008 yhteensä 371 äänellä Tämä oli kahdeksanneksi eniten kaikista valituista ja eniten uusista valtuutetuista. Kunnallisvaaleissa 2012 Telkkä uusi valtuustopaikan saaden 593 ääntä. Hän oli vaaleissa kokoomuksen ääniharava Lappeenrannassa. 

Saimaan ammattikorkeakoulu Oy:n hallituksen puheenjohtajana Telkkä toimi vuosina 2009-2017.

Telkkä jätti Lappeenrannan kunnallispolitiikan keväällä 2017 muuttaessaan pysyvästi Helsingiin uusien työtehtävien vuoksi. 

## Eduskuntavaalit
Telkkä on ollut kokoomuksen listalla ehdolla vuoden 2011 eduskuntavaaleissa Kymen vaalipiirissä ja vuoden 2015 eduskuntavaaleissa Kaakkois-Suomen vaalipiirissä. 

## Lähteet
Klaus Åkenpoika Tott (1630–1674)

**Claes Tott** (1630–1674) oli kreivi, sotapäällikkö ja Liivinmaan kenraalikuvernööri.

Tott oli kuningatar Kristiinan suosikki ja sai siksi kreivin arvon 1652. Tuona vuonna Kristiina lahjoitti hänelle myös Maksamaalla sijainneen Tottesundin kartanon. Sotamarsalkka hänestä tuli 1665. Hän oli diplomaattina Pariisissa ja kuului ulkopoliittisesti ranskalaissuuntauksen kannattajiin. Hän oli Ruotsin kaakkoisten sotavoimien päällikkö.

Tottin isä oli Åke Tott.

## Aiheesta muualla
* Nordisk familjebok Projekt Runeberg
*
Pianosonaatti (Copland)

Aaron Copland sävelsi **[[pianosonaatti]]nsa** vuosina 1939–1941. Se ajoittuu "kansankielisten" teosten kauden sydämeen, mutta ei liity niihin kovin läheisesti tyyliltään. Sonaatti valmistui Chilen Santiagossa syyskuussa, ja säveltäjä itse kantaesitti sen Buenos Airesissa 21. lokakuuta 1941. Teoksessaan hän yhdistelee kansankielisten sävellystensä ja *Pianomuunnelmiensa* (1930) ankaramman sävelkielen vaikutteita. Leonard Bernstein teki sonaatista levytyksen vuonna 1947.

Pianosonaatti on omistettu näytelmäkirjailija Clifford Odetsille.

## Osat
# Molto moderato
# Vivace
# Andante sostenuto

## Lähteet